La Colla Verda realitzarà este dissabte la tercera plantació dunar de tardor a les Cases de Queralt
13 de desembre 2021

Dissabte que ve 18 de desembre la Colla Verda, el projecte de voluntariat ambiental d’Acció Ecologista-Agró i l'Ajuntament de Sagunt, s'acomiada del 2021 amb la tercera plantació dunar d'esta tardor. L'activitat començarà a les 10.30 hores i finalitzarà a les 13.00 aproximadament.

Després de reverdir la platja del Pantalà del Port de Sagunt i la platja d’Almardà, en esta ocasió la cita serà a les Cases de Queralt, un racó de la platja de Malva-rosa que patix una greu erosió litoral.

El repte d'esta activitat és continuar contribuint al foment de la flora dunar en este lloc del litoral i, així, augmentar la seua biodiversitat i fer-lo més resistent a l'embat dels temporals. La plantació compta amb la col·laboració del Centre per a la Investigació i Experimentació Forestal (CIEF) de la Generalitat Valenciana.

Les persones interessades a participar en esta tasca han d'emplenar [este formulari](https://docs.google.com/forms/d/e/1FAIpQLSdMhppOOtYO5-NuOkN5MF3vdJHEw4UBGqQhBQjQBvHcwduPeA/viewform) i rebre la confirmació de la reserva. Les places per a participar en la plantació dunar són limitades.

![](/media/blrnytqy/c-colla-verda.jpg?width=850&height=566.9886363636364)

*   [](http://www.facebook.com/sharer.php?u=https://aytosagunto.es/va/actualitat/la-colla-verda-realitzara-este-dissabte-la-tercera-plantacio-dunar-de-tardor-a-les-cases-de-queralt/ "Facebook")
*   [](http://twitter.com/share?url=https://aytosagunto.es/va/actualitat/la-colla-verda-realitzara-este-dissabte-la-tercera-plantacio-dunar-de-tardor-a-les-cases-de-queralt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-colla-verda-realitzara-este-dissabte-la-tercera-plantacio-dunar-de-tardor-a-les-cases-de-queralt/ "Linked In")
*   [](mailto:?body=https://aytosagunto.es/va/actualitat/la-colla-verda-realitzara-este-dissabte-la-tercera-plantacio-dunar-de-tardor-a-les-cases-de-queralt/)